Številka: **032-0009/2020-202**

Datum: **15. 09. 2020**

**OBČINSKI SVET OBČINE RAVNE NA KOROŠKEM**

|  |  |
| --- | --- |
| **ZADEVA:** | **DOKUMENT IDENTIFIKACIJE INVESTICIJSKEGA PROJEKTA »TRIBUNA STADIONA« IN INVESTICIJSKI PROGRAM »IZGRADNJA TRIBUNE MESTNI STADION RAVNE NA KOROŠKEM«** |
|  |  |
| **STOPNJA POSTOPKA:** | Predlog za obravnavo na občinskem svetu. |
|  |  |
| **PRAVNA PODLAGA:**  | 9. člen Statuta Občine Ravne na Koroškem (Uradno glasilo slovenskih občin št. 16/2016), Uredba o enotni metodologiji za pripravo in obravnavo investicijske dokumentacije na področju javnih financ (Ur. l. RS, št. 60/06, 54/10 in 27/16). |
|  |  |
| **NAMEN:** | Sprejem investicijskih dokumentov je pogoj za zagotovitev sredstev za gradnjo in za prijavo na razpis za sofinanciranje. |
|  |  |
| **PREDLAGATELJ**:  | Župan Občine Ravne na Koroškem, dr. Tomaž Rožen |
| **POROČEVALEC**  | Župan Občine Ravne na Koroškem, dr. Tomaž Rožen |

**UTEMELJITEV:**

1. **Ocena stanja:**

Na stadionu v športnem parku je postavljena tribuna s pomožnim objektom, ki zajema slačilnice, sanitarne prostore za igralce, pomožne prostore za rekvizite, trenerje, sodnike in delegata. Objekt je zasnovan iz dveh enotnih stavb na vsaki strani tribune in je delno vkopan, enoetažen s pohodno streho za obiskovalce. Obstoječa tribuna ima 310 sedežev in ne ustreza zahtevam za izvedbo tekmovanj druge slovenske nogometne lige.

1. **Razlogi za sprejem:**

Občina Ravne na Koroškem bo v primeru sprejema investicijskih dokumentov investicijo lahko vključila v Načrt razvojnih programov, na podlagi katerega bo lahko v letu 2021 v proračunu zagotovila sredstva za investicijski transfer Zavodu za kulturo, šport, turizem in mladinske dejavnosti za izvedbo in dokončanje investicije.

**c) Cilji, načela in predlogi rešitev:**

**Cilj:**  Cilj investicije je izgradnja tribune Mestnega stadiona na Ravnah na Koroškem za potrebe športne dejavnosti na lokaciji ob severni strani stadiona med OŠ Prežihovega Voranca in DTK-jem v Športnem parku 744 m2 neto tlorisne površine, z namenom urediti tribunski, garderobni in spremni del stadiona, ki bo prav zaradi pomanjkanja prostorov za garderobe in tribunski del zagotavljal pogoje za tekmovanja in vadbo športnih dejavnosti na objektu.

**Načela**, ki smo jih zasledovali pri predlogu:

* zakonitost,
* transparentnost,
* gospodarnost,
* sodelovanje z lokalnim okoljem.

**Predlogi rešitev:** Občina Ravne na Koroškem bo z zagotavljanem sredstev v obliki investicijskega transferja ZKŠTM-juomogočilaizvedbo rušitve obstoječe tribune in gradnjo nove, z 8 vrstami in skupno 500 sedeži za gledalce. Na enako mesto se postavi nova betonska in nadkrita tribuna s pomožnimi prostori pod tribuno. Koničen del obstoječih kubusov se bo porušil in dozidal v pravokotni tloris. Kubusa se bosta povečala za ok. 40 m2.

**Primerljive rešitve v drugih občinah:**

Vse občine se poslužujejo podobnih rešitev vlaganja v investicije zavodov, katerih ustanoviteljice so.

**OCENA FINANČNIH POSLEDIC:**  Proračun Občine Ravne na Koroškem bo v letu 2020 bremenjen v višini 160.000 €, v letu 2021 pa v višini 159.906 €.

**PRISTOJNA DELOVNA TELESA:** Odbor za vzgojo, izobraževanje, kulturo in šport,

 Odbor za proračun in finance.

PREDLOG SKLEPA ZA ODBOR ZA VZGOJO, IZOBRAŽEVANJE, KULTURO IN ŠPORT:

Odbor za vzgojo, izobraževanje, kulturo in šport se je seznanil z Dokumentom identifikacije investicijskega projekta »Tribuna stadiona« in Investicijskim programom »Izgradnja tribune mestni stadion Ravne na Koroškem« in predlaga občinskemu svetu, da ju sprejme in investicijo uvrsti v Načrt razvojnih programov Občine Ravne na Koroškem.

PREDLOG SKLEPA ZA ODBOR ZA PRORAČUN IN FINANCE:

Odbor za proračun in finance se je seznanil z Dokumentom identifikacije investicijskega projekta »Tribuna stadiona« in Investicijskim programom »Izgradnja tribune mestni stadion Ravne na Koroškem« in predlaga občinskemu svetu, da ju sprejme in investicijo uvrsti v Načrt razvojnih programov Občine Ravne na Koroškem.

**PREDLOG SKLEPOV ZA OBČINSKI SVET:**

**Sklep 1: Občinski svet Občine Ravne na Koroškem potrjuje Dokument identifikacije investicijskega projekta »Tribuna stadiona«.**

**Sklep 2: Občinski svet Občine Ravne na Koroškem potrjuje Investicijski program »Izgradnja tribune mestni stadion Ravne na Koroškem«.**

**Sklep 3: Investicija »Izgradnja tribune mestni stadion Ravne na Koroškem« se uvrsti v Načrt razvojnih programov Občine Ravne na Koroškem.**

**Sklep 4: Občinski svet Občine Ravne na Koroškem pooblašča župana za potrditev morebitnih kasnejših popravkov v tekstu Investicijskega programa »Izgradnja tribune mestni stadion Ravne na Koroškem«, ki bi jih narekovala vloga za sofinanciranje projekta.**

|  |  |
| --- | --- |
| **Pripravila:****mag. Vlasta Kupljen** | **Župan****Občine Ravne na Koroškem****dr. Tomaž Rožen** |

**Pregledala:**

**Anita Potočnik Slivnik**

**Direktorica OU**

Priloge:

* DIIP »Tribuna stadiona«,
* IP »Izgradnja tribune mestni stadion Ravne na Koroškem«,
* Obrazec 3.